laion/Wikipedia-Exotic huggingface dataset:
יאיר בן מנשה

יאיר בן מנשה הוא דמות מקראית משבט מנשה. יאיר בן מנשה מוזכר לראשונה בספר במדבר, פרק ל"ב, פסוקים ל"ט–מ"ב: וַיֵּלְכוּ בְּנֵי מָכִיר בֶּן מְנַשֶּׁה גִּלְעָדָה וַיִּלְכְּדֻהָ וַיּוֹרֶשׁ אֶת הָאֱמֹרִי אֲשֶׁר בָּהּ: וַיִּתֵּן מֹשֶׁה אֶת הַגִּלְעָד לְמָכִיר בֶּן מְנַשֶּׁה וַיֵּשֶׁב בָּהּ: וְיָאִיר בֶּן מְנַשֶּׁה הָלַךְ וַיִּלְכֹּד אֶת חַוֹּתֵיהֶם וַיִּקְרָא אֶתְהֶן חַוֹּת יָאִיר: וְנֹבַח הָלַךְ וַיִּלְכֹּד אֶת קְנָת וְאֶת בְּנֹתֶיהָ וַיִּקְרָא לָה נֹבַח בִּשְׁמוֹ. בפשטות יאיר הוא בנו של מנשה בן יוסף בן יעקב, אך מפרשי הפשט כתבו שהוא לא בן ישיר של מנשה אלא צאצאו, וכפי שנכתב בספר דברי הימים ”וְאַחַר בָּא חֶצְרוֹן אֶל בַּת מָכִיר אֲבִי גִלְעָד וְהוּא לְקָחָהּ וְהוּא בֶּן שִׁשִּׁים שָׁנָה וַתֵּלֶד לוֹ אֶת שְׂגוּב: וּשְׂגוּב הוֹלִיד אֶת יָאִיר וַיְהִי לוֹ עֶשְׂרִים וְשָׁלוֹשׁ עָרִים בְּאֶרֶץ הַגִּלְעָד.” לדבריהם הוא מתייחס אחרי מנשה ולא אחרי שבט אביו (שבט יהודה) מכיוון שכבש חלקים משטחי שבט מנשה, לפי חז"ל הוא בנו של מנשה ממש. לפי חז"ל ליאיר לא היו ילדים ובני אחיו מכיר ירשו אותו, רמב"ן כתב שנבח המוזכר בחומש במדבר היה בנו. יש שסברו שהוא השופט יאיר הגלעדי. לפי המסופר בספר מדבר יאיר בן מנשה כבש שטח באזור הגלעד, אך לפי ספר דברים נראה שהוא כבש שטח באזור הבשן, יהודה אליצור טען שאת החוות בבשן כבש יאיר בן מנשה ואילו את החוות בגלעד כבש יאיר הגלעדי, יש שפירשו שאלו אותם מקומות, יגאל אריאל טען שהשינוי נובע משיקולי עריכה מתודולוגיים בין ספר במדבר לספר דברים. במלחמת העי בקרב הראשון נהרגו שלושים ושישה אנשים. רבי נחמיה אומר שבקרב נהרג יאיר השקול כנגד רוב הסנהדרין - 36. באלפא ביתא דבן סירא מסופר שכשנודע מותו נפלו בני ישראל על פניהם, ואמרו "אוי לנו שלא היה בישראל כמוהו, אוי לנו מה תהא עלינו, מיד וימס לב העם ויהי למים". במגילת תענית בתרא ניתנו מספר תאריכים למלחמת העי, יש שמחשיבים את תאריכים אלו כיום פטירת יאיר. יגאל אריאל, חוות יאיר - פרשת כיבוש והתנחלות בגולן, על אתר ד'-ה' (ניסן תשנ"ט), עמ' 159 - 169. הרב שמואל ישמח, זיהוי שבטו של כל שופט, ירחון האוצר, גיליון כט, סיוון תשע"ט, עמ' קפ - קפו תאריך פטירתו דיון בפורום אוצר החכמה הוא מוזכר בצורה דומה בספר דברים, פרק ג', פסוקים י"ד–ט"ו ראו: פירוש הרמב"ן לתורה במדבר לב מא, וכן בפירושי אבן עזרא חזקוני ורבנו מיוחס שם לפי מלבי"ם היה נשוי למלכת ספר דברי הימים א', פרק ב', פסוקים כ"א–כ"ג תלמיד רס"ג, מובא אצל: יהודה קיל, דעת מקרא דברי הימים א, עמ' 65 מדרש רבה, במדבר, יד, ז, כך גם יש שהוכיחו מדברי חז"ל במספר מקומות מדרש רבה, במדבר, יד, ז רמב"ן על התורה, במדבר, לב מא. פירוש ר' יצחק ב"ר יוסף על התורה, הוצאת מכון על הראשונים ה'תשע"ב, בראשית מט ב; רי"ד, שופטים י ג יהודה אליצור, דעת מקרא, שופטים, י ד תלמוד בבלי, מסכת בבא בתרא, דף קכ"א, עמוד א' יש שהסבירו שרבי נחמיה דייק ממה שנכתב כשלושים וששה חרף הנטייה של הכתוב לעגל מספרים, ראו: דוב הולץ, יאיר בן מנשה - שיעור בפשוטו של מקרא, באתר תורה מציון תשע"ז, בדבריו ביאר עוד מספר שיקולים לוגיים שעמדו לפני רבי נחמיה יהודה דוד איזנשטיין (עורך), אלפא ביתא דבן סירא, אות א, אוצר מדרשים, חלק א' עמ' 35, באתר היברובוקס י"ח באייר, כ"ד ניסן, ד' שבט, הגרסאות הובאו בספרה של שולמית אליצור למה צמנו? ירושלים תשס"ז
ברווז האנדים

ברווז האנדים (שם מדעי: Anas andium) הוא מין ברווז דרום אמריקאי. מין זה משתייך לסוג ברווז ולתת-הסוג Nettion. תפוצתו מוגבלת לפסגות האנדים בקולומביה, ונצואלה ואקוודור, וחולף נדיר יחסית בפרו. הוא שוכן באזורי ביצות מים מתוקים, ומעדיף בתי גידול פלוסטרינים (אנ') (ביצה המכילה ריכוז גבוה יחסית של מלחי ים) על פני נהרות. המין לא נחשב מאוים על ידי IUCN. רצף ה-DNA המיטוכונדריאלי של שרשיר קרוליינה, השונה ממנו מאוד במראהו, הוא הקרוב ביותר לשל ברווז האנדים. מרבית החוקרים מסכימים על 2 תת-מינים: Anas andium altipetens (קונבר, 1941) - הפסגות של צפון מערב ונצואלה וחלקים סמוכים של קולומביה. Anas andium andium ( סקלטר & סאלווין, 1873) - הפסגות של קולומביה ואקוודור. מין זה והמין ברווז נקוד נחשבים לפעמים לאותו המין (Anas flavirostris), אך מרבית החוקרים מתייחסים לשניים כמינים נפרדים. כמינים נפרדים, הברווז הנקוד מקבל את השם המדעי Anas flavirostris. מוטת הכנפיים היא כ-41.5 ס"מ. מרבית גופו בצבע חום-אפרפר ודפוס נוצות מחוספס עם כתמים קטנים צפופים על ראשו. החזה בעל נוצות שחורות במרכזן ואפורות בקצוות, מזכירות במעט קשקשים. המקור והרגליים בצבע אפור. לא קיימת דו-צורתיות זוויגית. ניתן להבדיל בין מין זה לבין הברווז הנקוד בניצוי הכהה והברור יותר של ברווז האנדים. מדיה וקבצים בנושא ברווז האנדים בוויקישיתוף ברווז האנדים, באתר ITIS (באנגלית) ברווז האנדים, באתר GBIF (באנגלית) ברווז האנדים באתר הרשימה האדומה של IUCN Carboneras (1992), Johnson & Sorenson (1999), Johnson et al. (2000) Andean Teal, ebird BirdLife International (2016). "Anas andium". IUCN Red List. 2016: e.T22735557A95114680. Doi:10.2305/IUCN.UK.2016-3.RLTS.T22735557A95114680.en. Retrieved 12 November 2021. Andean Teal (Anas andium), Peru aves
אייסקיור מדיקל

אייסקיור מדיקל בע"מ היא חברה ציבורית ישראלית המפתחת מכשור רפואי לטיפול במחלת הסרטן. חברת אייסקיור מדיקל הוקמה בינואר 2006. החברה מפתחת ומשווקת מכשור רפואי לטיפול במחלת הסרטן, ובפרט סרטן השד, באמצעות הקפאה (Cryoablation) של הגידול הממאיר באמצעות חנקן נוזלי, כתחליף לניתוח להסרת הגידול. לחברה פטנטים רבים על מוצריה. המוצר העיקרי של החברה קרוי ProSense. הוא מופעל בהליך זעיר-פולשני, באמצעות החדרה של מחט אל הגידול, בעזרת הנחיה של אולטרה סאונד או CT, והקפאת הגידול באמצעות הזרמה של חנקן נוזלי אל קצה המחט שבו נמצא הגידול, מבלי לפגוע ברקמות הבריאות הסמוכות. הטיפול נמשך כ–20-40 דקות בהרדמה חלקית. יו"ר החברה הוא רון מירון. מנכ"ל החברה הוא אייל שמיר. בעל השליטה בחברה הוא לי הייקסיאנג, המחזיק ב-53.77% ממניותיה. ניירות הערך של החברה נסחרים בבורסה לניירות ערך בתל אביב והחל מ-26 באוגוסט 2021 גם בבורסת נאסד"ק. בדצמבר 2022 פרסמה החברה מידע על הצלחת ניסוי קליני בטיפול בסרטן הכליה. אתר האינטרנט הרשמי של אייסקיור מדיקל (באנגלית) אייסקיור מדיקל, ברשת החברתית פייסבוק אייסקיור מדיקל, ברשת החברתית אקס (טוויטר) אייסקיור מדיקל, ברשת החברתית LinkedIn אייסקיור מדיקל, סרטונים בערוץ היוטיוב אייסקיור, באתר TechTime אייסקיור מדיקל בע"מ, באתר הבורסה לניירות ערך בתל אביב אייסקיור מדיקל בע"מ, באתר "מאיה" אייסקיור מדיקל בע"מ, באתר ביזפורטל מידע עסקי על חברת אייסקיור מדיקל באתרים Yahoo! Finance • MarketWatch • CNN Money • Bloomberg Business (באנגלית) אייסקיור מדיקל, בגוגל פיננסים אייסקיור מדיקל בע"מ: נתונים כספיים באתר מאי"ה. Patents Assigned to IceCure Medical Ltd., Justia אייסקיור ביצעה איחוד מניות לקראת רישום בנסד"ק, באתר TechTime‏, 9 באוגוסט 2021 עידו אסיאג, אייסקיור מדיקל - מניות החברה יחלו להיסחר ב-Nasdaq ב-26/8, באתר Funder,‏ 26 באוגוסט 2021 אייסקיור הציגה תוצאות חיוביות בטיפול בסרטן כליות, באתר TechTime‏, 21 בדצמבר 2022
לאזארו ברוזון

לאזארו ברוזון (בספרדית: Lázaro Bruzón; נולד ב-2 במאי 1982, בהולגין, קובה), הוא שחמטאי קובני בדרגת רב אמן. בשנת 2000 זכה באליפות העולם לצעירים (עד גיל 20). זכה בתואר רב אמן בשחמט לאחר אולימפיאדת השחמט 2000 באיסטנבול. נכון למרץ 2018, ברוזון מדורג במקום ה-68 בעולם והשני בקובה, לפי מד כושר. בין השנים 2000 ל-2016 השתתף לאזארו ברוזון ב-9 אולימפיאדות שחמט: מדיה וקבצים בנושא לאזארו ברוזון בוויקישיתוף לאזארו ברוזון, באתר צ'סגיימס (באנגלית) לאזארו ברוזון, באתר פיד"ה (באנגלית) Bruzón Bautista, Lázaro - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
ארשקהלמה

ארשקהלמה (בהונגרית: Érsekhalma) הוא כפר בנפת באיה שבמחוז באץ'-קישקון בדרום־מזרח הונגריה. עד לשואה הייתה בו קהילה יהודית. כמו יישובים רבים באירופה, גם בארשקהלמה אוכלוסיית היישוב נמצאת בירידה. כך, בשנת 1990 חיו בכפר 746 תושבים ובשנת 2022 חיו בו רק 537 תושבים. הכפר הוקם בשנת 1986. מדיה וקבצים בנושא ארשקהלמה בוויקישיתוף אתר האינטרנט הרשמי של ארשקהלמה (בהונגרית) נתוני הכפר באתר הלמ"ס ההונגרי
פלשסנטאיוואן

פלשסנטאיוואן (בהונגרית: Felsőszentiván) הוא כפר בנפת באיה שבמחוז באץ'-קישקון בדרום־מזרח הונגריה. עד לשואה הייתה בו קהילה יהודית. כמו יישובים רבים באירופה, גם בפלשסנטאיוואן אוכלוסיית היישוב נמצאת בירידה. כך, בשנת 1990 חיו בכפר 2,088 תושבים ובשנת 2022 חיו בו רק 1,768 תושבים. שמו של הכפר פלשסנטאיוואן הוזכר במסמכים לראשונה בשנת 1198. יהודים חיו בעיירה במאה ה-19 ובמאה ה-20. בשנת 1944 נרצחו יהודים רבים מהכפר במהלך שואת יהודי הונגריה. מדיה וקבצים בנושא פלשסנטאיוואן בוויקישיתוף אתר האינטרנט הרשמי של פלשסנטאיוואן (בהונגרית) נתוני הכפר באתר הלמ"ס ההונגרי תיעוד יהודי פלשסנטאיוואן שנרצחו בשואה מפקדי האוכלוסין של יהודי הונגריה, 1993
טנקה (פירושונים)

האם התכוונתם ל... טנקה – סוג של שירה יפנית אישים: נאוקי טנאקה – פוליטיקאי יפני קואיצ'י טנקה – מהנדס חשמל יפני קנה טנקה – יפנית שהגיעה לגיל 119 טנק
גבריאל קלינג

גבריאל קלינג (21 בפברואר 1934 – 21 בדצמבר 2022) היה שופט וסגן נשיא בבית המשפט המחוזי בתל אביב, ומרצה בכיר לאתיקה, הגנת הפרטיות, לשון הרע ודיני נזיקין באוניברסיטת תל אביב ובמרכז האקדמי כרמל. קלינג נולד בקרקוב פולין, ועלה לישראל עם הוריו ואחיו בהיותו כבן שבע. הוא למד בתיכון עירוני א' בתל אביב, ולאחר שירותו בצה"ל למד משפטים בפקולטה למשפטים, האוניברסיטה העברית בירושלים. בשנת 1960 הוסמך כעורך דין. בשנת 1961 יצא ללימודי דוקטורט באוניברסיטת לונדון, שסיים בשנת 1963. בשנים הבאות שימש כעורך דין פרטי, וכמרצה בכיר בפקולטה למשפטים באוניברסיטת תל אביב. ביולי 1990 מונה לשופט בבית המשפט המחוזי בתל אביב, ובדצמבר 2001 החל לכהן כסגן נשיא בית המשפט המחוזי בתל אביב. פרש לגמלאות ב-21 בפברואר 2004. לאחר פרישתו מכס השיפוט החל ללמד במרכז האקדמי כרמל. ב-8 באפריל 1973 נבחר לחבר ועד מרכזי חדש של מלר"ז – המועצה הציבורית למניעת רעש וזיהום אוויר בישראל (מלר"ז) (ע"ר). בשנת 2014 יצא לאור ספרו של קלינג אתיקה בעריכת דין, אשר עוסק בסיטואציות הרבות בהן עלול השופט להיתקל בדילמה אתית, החל מניגוד עניינים ועד פתיחת פרופיל בפייסבוק. בשנת 2015 זכה השופט קלינג בפרס צלטנר על מפעל חיים בתחום המשפט. קלינג נפטר ב-21 בדצמבר 2022, והובא למנוחות בבית העלמין בחולון. גבריאל קלינג, באתר הרשות השופטת אבישי מתיה, ‏"רמת השופטים בישראל עולה על אלה שבמדינות אחרות", באתר גלובס, 28 במרץ 2014 "אתיקה של שופטים ודמויות מתוך הנפטלין" News1 קלינג היכה שנית, באתר גלובס, 22 בפברואר 1999 גבריאל קלינג: על השופט בדימוס להמשיך להתנהג כשופט מכהן
שער המלכה אליזבת

שער המלכה אליזבת, הידוע גם בשם שער המלכה האם, הוא כניסה המורכבת משני זוגות ושני שערים בודדים מפלדת אל חלד מזויפים וברונזה הממוקם בהייד פארק שבלונדון, מאחורי בית אפסלי בפינת הייד פארק. יש גם מאפיין מרכזי עשוי ברזל יצוק צבוע. טקס פתיחת השער נערך בהשתתפות המלכה אליזבת השנייה בשנת 1993 כדי לחגוג את יום הולדתה ה-90 של אמה, אליזבת המלכה האם. עלות הבנייה הייתה 1.5 מיליון פאונד, שגויסו על ידי אנשים פרטיים ומימון ציבורי, בחסותו של הנסיך מייקל מקנט. שערי הנירוסטה והברונזה, המעקות והאורות תוכננו ויוצרו על ידי ג'וספה לונד. החלק המרכזי, הכולל את סמל האריה האדום (אנגליה) וחד קרן לבן (סקוטלנד), עוצב על ידי הפסל דייוויד ווין. האופי האורגני של הפלדה המחושלת משקף את אהבתה של המלכה האם לפרחים, במיוחד אלה מגינת הקוטג'. חייה נפרשו על פני רוב המאה וזה מיוצג על ידי זרימה מסימטריה צורנית בבסיס השערים כלפי מעלה לחופש קו הולך וגובר בחלק העליון. רבים מהאלמנטים חופשיים כאשר נוגעים בהם והמבנה כולו רוטט בעת תנועה. זאת בניגוד ישיר לשערים שנמצאים בכניסות אחרות לפארק. האדריכל ריצ'רד רוג'רס, תיאר זאת כ"קנדיפלוס רומנטי"", וויקונט לינלי נכדה של המלכה האם, דווח כמי שאמר שהוא "תיעב לחלוטין" את היצירה. שר האמנויות דאז, לורד סנט ג'ון מפאוסלי, אמר שהשערים "מלאים בשמחה, כוח ואומץ, כמו הדמות שלכבודה הם נוצרו". מדיה וקבצים בנושא שער המלכה אליזבת בוויקישיתוף Richard Eden, ‏Queen Mother's gate will stay forever, The Telegraph, 27 March 2010 "Giusseppe Lund". "Queen Elizabeth Gate". Royal Parks. נבדק ב-22 בספטמבר 2020. {{cite web}}: (עזרה)
אהרן פריד

הרב אהרון פריד (במקור: פריעד; בהונגרית: Fried Áron;‏ היידובסרמן, 1812 – היידובסרמן, 25 ביוני 1891) היה רב הונגרי ידוע, רב הערים מזצ'אט, היידושאמשון וביסערמין שבהונגריה, מחבר ספר "שו"ת מהרא"פ". נולד בביסערמין לאביו רבי אלימלך פריד. למד בישיבה באבאויסאנטו בצפון מזרח הונגריה אצל הרב אלעזר לעוו, בעל "שמן רוקח". בין השנים 1828 - 1831 למד אצל החתם סופר בפרשבורג והיה מתלמידיו האהובים. בשל ידיעתו הרחבה, הוא לימד את בנו של החתם סופר, אברהם שמואל בנימין סופר, בצעירותו. בשנת 1833 נשא את ינטל, בתו של רבי אלעזר לעוו. גיסו היה רבי בנימין זאב לעוו, בעל "שערי תורה". בשנת תקצ"ג התמנה רבי אהרן לאב"ד מעזא-טשאטה (מזצ'אט). בהיותו שם אבד כל רכושו, כולל ספריו וכתביו, בשריפה. בשנים 1844 עד 1860 היה אב"ד היידושאמשון (Hajdusámson). לאחר מכן עבר להתגורר בדעברעצין. בשנת תרכ"ב התמנה לאב"ד בעיר הולדתו ביסערמין, וכיהן במשך כשלושים שנה, עד פטירתו בשנת תרנ"א. בשנת תרל"ב הוציא לאור את ספרו "אומר לציון" על הש"ס. חיבר את "שו"ת מהרא"פ", אך לא הספיק להוציאו לאור בחייו. בנו, רבי אלעזר פריד, הוציא את הספר כעבור שנתיים, בשנת תרנ"ג. המו"ל רבי אלעזר קיבל את הסכמת ה"שבט סופר". הספר כולל בתוכו את הספר "חלת אהרן" על זרעים ומקוואות. בראש הספר מופיעה פתיחה ארוכה בשם "תודת אהרן". בשנת 1904 הוציא בנו רבי אלעזר את ספרו של אביו "זקן אהרן" על התורה. אומר לציון - בדיני עד אחד באיסורין, אוהעל, תרל"ב צל הכסף - מוסר, אונגוואר, תרל"ח שו"ת מהרא"פ, מונקטש, תרנ"ג זקן אהרן, מונקאטש, תרס"ד אתר גני Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944) לקסיקון יהודי הונגרי. 1929. עורך פטר אויווארי. גישה מקוונת יצחק יוסף כהן, חכמי הונגריה, מכון ירושלים, תשנ"ז, עמ' 364–365 אהרן בן אלימלך פריעד (1812-1891), דף שער בספרייה הלאומית Hajdúböszörményi izraelita halotti anyakönyv, 1891. év. 7. folyószám.
I Wanna Know (שיר של NOTD)

"I Wanna Know" הוא שיר של צמד המפיקים המוזיקליים השוודי, NOTD, בשיתוף פעולה עם הזמרת-יוצרת האמריקאית, בי מילר. השיר יצא, על ידי חברות התקליטים ToWonder ויוניברסל מיוזיק גרופ, ב-16 במרץ 2018. השיר הופק על ידי NOTD, ונכתב על ידי NOTD, שיי מרטין, שיי נודי (שו') וג'ייסון גיל. נכון לדצמבר 2022, השיר הושמע למעלה מ-307 מיליון פעמים בספוטיפיי. הווידאו קליפ של השיר, שבוים על ידי מייקל בולדווין והופק על ידי ג'ק לייטפוט, יצא ב-14 במאי 2019. נכון לדצמבר 2022, הווידאו קליפ נצפה למעלה מ-21 מיליון פעמים. מידע על הסינגל "I Wanna Know" באתר מיוזיק בריינז מידע על היצירה "I Wanna Know" באתר Discogs מילות השיר "I Wanna Know" באתר Genius סרטון השיר "I Wanna Know" באתר יוטיוב מידע על השיר "I Wanna Know" באתר ספוטיפיי I Wanna Know (feat. Bea Miller), 2018-03-16, ארכיון מ-2020-11-09, נבדק ב-2022-12-22 Gracie, Bianca (16 במרץ 2018). "NOTD & Bea Miller's Moody 'I Wanna Know' Collaboration Is All About Summer Blues". Fuse. ארכיון מ-2019-03-21. נבדק ב-21 במרץ 2019. {{cite web}}: (עזרה) "NOTD, Bea Miller - I Wanna Know". YouTube. 14 במאי 2018. ארכיון מ-2019-06-10. נבדק ב-21 במרץ 2019. {{cite web}}: (עזרה) "I Wanna Know (feat. Bea Miller) - Single". iTunes. 16 במרץ 2018. ארכיון מ-2019-03-22. נבדק ב-21 במרץ 2019. {{cite web}}: (עזרה) "I Wanna Know (Acoustic) - Single". iTunes. 1 ביוני 2018. ארכיון מ-2019-03-22. נבדק ב-21 במרץ 2019. {{cite web}}: (עזרה) "I Wanna Know (Remixes) - Single". iTunes. 27 באפריל 2018. ארכיון מ-2019-03-22. נבדק ב-21 במרץ 2019. {{cite web}}: (עזרה)
אביהו

האם התכוונתם ל... אביה – מלך יהודה בשנים 911 עד 908 לפנה"ס. אביהוא – בנו של אהרון הכהן אביהו (אלבום) – שם אלבום הבכורה של אביהו שבת אביה אישים ששמם הפרטי הוא אביהו
אולגין

אולגין (בספרדית: Holguín) היא עיר בקובה, בירת המחוז הנושא אותו שם. אולגין, המכונה גם "עיר הגנים" בגלל גני הרבים (רק במרכז העיר יש 6 גנים גדולים), מונה 346,191 תושבים (נכון לשנת 2011) והיא העיר הרביעית בגודלה בקובה. העיר נוסדה בשם סן איסידורו דה אולגין בשנת 1523. בשתי מלחמות העצמאות של קובה נערכו בה קרבות קשים. את העיר משרת נמל התעופה פרנק פאיס והיא מקושרת לרשת הרכבות של קובה. העיר אולגין היא מקום הולדתם של לאזארו ברוזון ושל רינלדו ארנס. ארצות הברית סנטה פה, ניו מקסיקו, ארצות הברית מקסיקו סלטיו, מקסיקו איראן יזד, איראן מדיה וקבצים בנושא אולגין בוויקישיתוף אתר האינטרנט הרשמי של אולגין (בספרדית) אולגין, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של קובה ובנושא יישובים בקריביים. אתם מוזמנים לתרום לוויקיפדיה ולהרחיב אותו.
Been There Done That

"Been There Done That" הוא שיר של צמד המפיקים המוזיקליים השוודי, NOTD, בשיתוף פעולה עם הזמרת-יוצרת השוודית, טובה סטירקה. השיר יצא, על ידי חברות התקליטים ToWonder ויוניברסל מיוזיק גרופ, ב-24 באוגוסט 2018. השיר הופק על ידי NOTD, ונכתב על ידי NOTD, ג'ייק אנד קוק (אנ') וקנדי לייקן. נכון לדצמבר 2022, השיר הושמע למעלה מ-38 מיליון פעמים בספוטיפיי, ולמעלה מ-1.2 מיליון פעמים ביוטיוב. מידע על הסינגל "Been There Done That" באתר מיוזיק בריינז מילות השיר "Been There Done That" באתר Genius סרטון השיר "Been There Done That" באתר יוטיוב מידע על השיר "Been There Done That" באתר ספוטיפיי Bein, Kat (24 באוגוסט 2018). "NOTD & Tove Styrke Are Stuck on Love With 'Been There Done That': Listen". Billboard. ארכיון מ-2019-08-28. נבדק ב-21 במרץ 2019. {{cite web}}: (עזרה) Howard, Lindsay (24 באוגוסט 2018). "NOTD & Tove Styrke extend the summer vibes with their new song". Variance. ארכיון מ-2019-03-21. נבדק ב-21 במרץ 2019. {{cite web}}: (עזרה) Been There Done That (feat. Tove Styrke), 2018-08-24, ארכיון מ-2020-05-17, נבדק ב-2022-12-22 NOTD - Been There Done That ft. Tove Styrke, ארכיון מ-2020-12-27, נבדק ב-2022-12-22 "Been There Done That (feat. Tove Styrke) - Single". iTunes. 24 באוגוסט 2018. ארכיון מ-2019-03-22. נבדק ב-21 במרץ 2019. {{cite web}}: (עזרה) "Been There Done That (feat. Tove Styrke) [Remixes] - Single". iTunes. 26 באוקטובר 2018. ארכיון מ-2019-03-22. נבדק ב-21 במרץ 2019. {{cite web}}: (עזרה)
סטפן ורנייש

סטפן ורנייש (בקרואטית: Stjepan Vranješ; נולד ב-28 באוגוסט 1971 ביוגוסלביה) הוא כדורגלן עבר קרואטי ששיחק בעמדת הבלם. לאורך שנות ה-90 שיחק בקבוצת אן קיי אוסייק מהעיר אוסייק שבמזרח קרואטיה. בעונת 1999/2000 עבר לשחק בישראל בקבוצת מכבי נתניה, בה שיחק עד עונת 2001/2002. נפצע במהלך העונה, עזב את ישראל וחזר לקרואטיה. סטפן ורנייש, באתר Transfermarkt סטפן ורנייש באתר ONE יובל פייס וגור מוטולה, מכבי נתניה: סטפן ורנייש גמר את העונה, באתר ynet, 24 בדצמבר 2001 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
This Is Me (שיר של דמי לובאטו וג'ו ג'ונאס)

"This Is Me" (בעברית: זו אני) הוא שיר פופ רוק בביצועם של הזמרים-יוצרים האמריקאים, דמי לובאטו וג'ו ג'ונאס, כחלק מפסקול של סרט הטלוויזיה משנת 2008, קאמפ רוק. השיר הושמע לראשונה ברדיו דיסני (אנ') ב-6 ביוני 2008, ויצא על ידי חברת התקליטים וולט דיסני רקורדס ב-17 ביוני 2008. לשיר יש מספר גרסאות ועיבודים בשמונה שפות וגרסה אקוסטית הכללות בחלק מהמדורות של הפסקול הרשמי. גרסת לייב של השיר הופיעה בסרט משנת 2009, האחים ג'ונאס – ההופעה בתלת מימד. השיר נכתב והופק על ידי אדם ווטס ואנדי דוד. לשיר קיימת גרסה אקוסטית בשפה הספרדית בשם Lo Que Soy, שהוקלטה על ידי לובאטו, ואף נכללה בגרסת הדלוקס של אלבום הבכורה שלה, Don't Forget. נכון לאפריל 2024, השיר הושמע למעלה מ-185 מיליון פעמים בספוטיפיי, ולמעלה מ-93 מיליון פעמים ביוטיוב. מידע על היצירה "This Is Me" באתר מיוזיק בריינז מידע על הסינגל "This Is Me" באתר מיוזיק בריינז סרטון השיר "This Is Me" באתר יוטיוב This Is Me, 2008-01-01, ארכיון מ-2022-11-02, נבדק ב-2022-12-22 Demi Lovato, Joe Jonas - This Is Me (From "Camp Rock"/Sing-Along), ארכיון מ-2022-12-20, נבדק ב-2022-12-22 Demi Lovato - This Is Me (Official Video), ארכיון מ-2016-03-14, נבדק ב-2022-12-22 Demi Lovato & Joe Jonas – This Is Me, BPI (באנגלית) (ארכיון) "Ask Billboard: Demi Lovato's Career Album & Song Sales". Billboard. 15 באוקטובר 2017. ארכיון מ-2017-10-15. נבדק ב-15 באוקטובר 2017. {{cite news}}: (עזרה)
סטרובין

סטרובין (בפולנית: Strobin) הוא כפר בגמינה קונופניצה במחוז ויילון בפרובינציית לודז' במרכז פולין. הוא שוכן דרומית לקונופניצה, 21 קילומטרים צפונית־מזרחית לוויילון ו־68 קילומטרים דרומית מערבית ללודז', בירת הפרובינציה. "Central Statistical Office (GUS) - TERYT (National Register of Territorial Land Apportionment Journal)" (בפולנית). 2008-06-01. ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סטרובין".
סאם הארדי

סאם הארדי (באנגלית: Sam Hardy) (26 באוגוסט 1882 - 24 באוקטובר 1966) היה כדורגלן אנגלי ששיחק בעמדת השוער. בשנת 1902 חתם הארדי בקבוצת צ'סטרפילד מהליגה הלאומית באנגליה. הארדי רכש במהרה מוניטין של שוער מוצלח והחל למשוך את תשומת הלב של המועדונים הטובים באנגליה. במאי 1905 חתם הארדי במועדון הכדורגל האנגלי ליברפול, ובמהרה נעשה שם לשוער המרכזי של הקבוצה. באותה עונה ליברפול זכו באליפות בליגה האנגלית הראשונה, בפעם השנייה בחמש השנים האחרונות. בעונתו השנייה בליברפול הארדי רשם-30 הופעות בליגה ובנוסף חמש הופעות בגביע האנגלי. ב-1913 עזב הארדי למועדון הכדורגל אסטון וילה תמורת 1,500 פאונד. הקרירה של הארדי נקטעה עקב מלחמת העולם הראשונה אך בסופה של המלחמה הוא שב לשחק באסטון וילה. ב-1921 עזב את וילה לטובת נוטינגהאם פורסט תמורת 1,000 פאונד. בגיל 40 סאם נפצע הארדי ופרש ממשחק פעיל. ב-1907 זומן הארדי לראשונה לנבחרת אנגליה, וב-14 באוקטובר ערך בנבחרת הלאומית את הופעת הפתיחה נגד נבחרת אירלנד במשחק בו נצחו האנגלים בתוצאה: 1-0 והארדי שמר על אי ספיגת שער במשחקו הראשון במדים הלאומיים. בנו ג'ק הארדי, נכדו סם, ואחיינו אדגר היו כדורגלנים גם כן. סאם הארדי, באתר National Football Teams סאם הארדי, באתר FootballDatabase.eu Goalkeeper trivia and quirky facts | Goalkeepers are Different, www.goalkeepersaredifferent.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאם הארדי".
We Rock

"We Rock" הוא הסינגל המוביל של הפסקול של סרט הטלוויזיה משנת 2008, קאמפ רוק. השיר הושמע לראשונה ברדיו דיסני (אנ') ב-19 באפריל 2008, ויצא על ידי חברת התקליטים וולט דיסני רקורדס ב-3 ביוני 2008. השיר נכתב על ידי קארה דיוגארדי וגרג וולס והופק על ידי גרג וולס. השיר מבוצע על ידי שחקני הסרט, דמי לובאטו, ג'ו ג'ונאס (האחים ג'ונאס), אארין דויל, רנה סנדס, אנה מריה פרז דה טגל, רושון פגאן, ג'ורדן פרנסיס, אליסון סטונר ומייגן ג'ט מרטין, עם קארה דיוגארדי כזמרת רקע. נכון לאפריל 2024, השיר הושמע למעלה מ-23 מיליון פעמים בספוטיפיי, ולמעלה מ-4.3 מיליון פעמים ביוטיוב. מילות השיר "We Rock" באתר Genius סרטון השיר "We Rock" באתר יוטיוב We Rock, 2008-01-01, ארכיון מ-2022-03-15, נבדק ב-2022-12-22 Cast of Camp Rock - We Rock (From "Camp Rock"/Sing-Along), ארכיון מ-2022-10-13, נבדק ב-2022-12-22
MEET (עמותה)

עמותת MEET ‏(Middle East Entrepreneurs of Tomorrow) היא ארגון ללא מטרות רווח ותוכנית העשרה שהוקמה במטרה ליצור רשת פעילה של מנהיגים צעירים, פלסטינים וישראלים, החולקים שפה מקצועית משותפת ונכונות לשיתוף פעולה באמצעות שילוב כוחות טכנולוגיים, מקצועיים ועסקיים. התוכנית פועלת בשיתוף עם המכון הטכנולוגי של מסצ'וסטס והאוניברסיטה העברית בירושלים. העמותה נוסדה בשנת 2004 בשם Middle East Education Through Technology. ברשם העמותות שם העמותה הוא "מפגש - חינוך וטכנולוגיה למען המזרח התיכון". נכון ל-2022 יש למעלה מ-500 בוגרים שסיימו את התוכנית בהצלחה. לתוכנית מצטרפים תלמידים בני 15 שנמצאים בחטיבת הביניים. את המיונים לתוכנית מתחילים התלמידים בכיתה ט' בעוד שהתוכנית עצמה מתחילה בקיץ שלפני כיתה י' בו נערך מחנה בן שלושה שבועות.[דרוש מקור] התוכנית נמשכת כשלוש שנים ולאורכה נערכים שלושה מחנות קיץ בנוסף למפגשים שבועיים לאורך שנת הלימודים. מרבית המדריכים בתוכנית הם בוגרי אוניברסיטת MIT שמגיעים מארצות הברית למען התוכנית. כל התכנים בתוכנית מועברים באנגלית ועוסקים בלימוד מדעי המחשב, יזמות ופעילויות הכרות והבנה בין המשתתפים. העמותה ממומנת באופן מלא על ידי תרומות, בין התורמים הגדולים נמצאים הסוכנות האמריקנית לפיתוח בין-לאומי ותאגידים שונים מישראל והעולם.[דרוש מקור] מדיה וקבצים בנושא MEET בוויקישיתוף אתר האינטרנט הרשמי של MEET (באנגלית) MEET, ברשת החברתית פייסבוק MEET, ברשת החברתית אינסטגרם MEET, באתר "גיידסטאר ישראל" ארגון MEET, באתר כל זכות MEET @ MIT - Middle East Entrepreneurs of Tomorrow, www.meet.mit.edu Our Programs, www.meet.org MIT MEET Home Page, MISTI (באנגלית)
הר סאסא

הר סאסא הוא הר בגובה 854 מטרים מעל פני הים. ההר נקרא על שמו של קיבוץ סאסא הסמוך. ההר והאזור הסובב אותו מהווים שמורת טבע הנקראת "שמורת הר סאסא". ההר ממוקם בגליל העליון, בקרבת כביש 899 (כביש הצפון) ומערת פער. ההר מהווה נקודת מוצא לשלושה נחלים: נחל צוער, נחל סאסא ונחל גודרים. אלו נשפכים אל נחל דוב"ב. את ההר מקיפים מספר הרים: הר אדיר, הר חירם, הר צבעון, הר קלען והר גודרים. ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
ספינת סיור

ספינת סיור היא כלי שיט חמוש קטן, המיועד לרוב למשימות הגנה במים הטריטוריאליים. ספינות סיור מופעלות על ידי חיל הים, משמר החופים או המשטרה בים או בשפכי נהרות ובנתיבי מים פנימיים. על פי רוב מוטל על ספינות הסיור תפקיד שמירת הגבולות, הכולל גם מניעת הברחות, מניעת שוד ימי, הגנה על שדות דיג ואכיפת חוקי ההגירה. לעיתים תכופות הן מוזעקות גם לפעולות הצלה בים. אורכן של ספינות הסיור הטיפוסיות כ-30 מטרים (98 רגל), ועל פי רוב הן נושאות תותח ימי יחיד, המהווה את חימושן העיקרי, ובנוסף לו מקלעים וכלי נשק קלים מסוגים שונים. הן מונעות לרוב על ידי מנועי דיזל, אך קיימות גם ספינות סיור מודרניות המונעות על ידי טורבינות גז. מהירותן האופיינית היא 25–30 קשר (46–56 קמ"ש). כלי שיט דומים, המשמשים למשימות צבאיות בלבד, כוללים ספינות טורפדו וספינות טילים. הצי האמריקני הפעיל בשנים 1977 עד 1993 סנפיריות חמושות מדגם "פגסוס" (Pegasus) בתפקידי סיור. חיל הים הישראלי מפעיל ספינות סיור מדגמי דבור, דבורה, סופר דבורה סימן 2, סופר דבורה סימן 3 ושלדג. Pegasus-class hydrofoil בוויקיפדיה האנגלית ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.